Worshond | Slaai Sonder Blare
2 thoughts on “Worshond”
Oktober 29, 2016 at 5:12 vm
Ons het ook worshonde en soos jy sê, ons leer by hulle. Ons sal leer van vasbyt by hulle. Ons moet.
Oktober 28, 2016 at 7:15 nm
Ek is met jou, Chantelle. Ek wil net soooo graag glo in ons toekoms. Ek hoop ons is soos die worshonde van Afrika. Ek wil nie gaan lê nie. Ek wil bly glo, en aanhou en uithou en byhou. Registrasies hervat ná chaos by Unisa-kampus | Maroela Media
Studente staan in rye buite Unisa se Sunnyside-kampus in Pretoria (16 Januarie 2018). Foto: Brenda Masilela/ANA
Die situasie by Unisa se Sunnyside-kampus in Pretoria was Dinsdag weer rustig nadat chaos Maandagoggend uitgebreek het toe voornemende studente begin het om oor die universiteit se hekke te klim om vir die 2018 akademiese jaar te registreer.
Martin Ramotshela, ŉ woordvoerder van die universiteit, het gesê bedrywighede het teruggekeer na normaal en die universiteit kon 08:00 vanoggend weer open. “Studente het van so vroeg as 05:00 af in rye begin staan. Daar was geen ontwrigtings of versteurings nie,” het Ramotshela gesê.
Hy het gesê verteenwoordigers van die universiteit het met studente van die EFF en Sasco vergader wat ŉ lys eise aan hulle gegee het. “Al wat ek nou kan sê is dat ons die eise bestudeer.”
Sommige van die eise sluit in die afskryf van skuld en gratis registrasie. “Nadat ons met die studente vergader het, het hulle ingestem om ons kans te gee om die eise te oorweeg en hulle terugvoer te gee,” het hy gesê.
Studente kon Dinsdag gesien word waar hulle in rye by die kampus inbeweeg. Dimakatso Mabula, ŉ voornemende student wat graag wil registreer om bemarking te studeer, het gesê sy is bly dinge het na normaal teruggekeer. “Vandat ek hier gekom het, het dinge goed gegaan en die rye beweeg vinnig,” het sy gesê.
Die hekke was heel oggend lank gesluit met ŉ afkondiging wat elke af en toe gemaak is dat die hekke binnekort sal open. Daar is aan die studente gesê dat slegs 20 studente op ŉ slag toegelaat sal word om die kampus binne te gaan om ŉ stormloop te vermy.
Ure later was die hekke egter steeds gesluit wat daartoe gelei het dat die voornemende studente onrustig geraak het. Hulle het daarna begin om oor die hekke te klim om by die registrasiesaal te kom.